钦定古今图书集成/方舆汇编/职方典/第1171卷 > 《白兆怀古》贯云石
## 钦定古今图书集成/方舆汇编/职方典/第1171卷 > 《白兆怀古》贯云石

“美人一别三十年，思美人兮在我前。桃花染雨入白
兆，信知尘世逃神仙。空山亭亭伴朝暮，老树悲秋发
红雾。为谁化作神仙区，十丈风烟隔淮浦。暖翠流香
春自活，手撚残霞飞细末。几回云外清啸落，美人天
上骑丹鹤。神游八极栖此山，流水杳然心自闲。解剑
长歌一壶外，知有洞府无人间。酒酣仰天呼太白，眼
空四海无纤物。”明月满山招断魂。春风何处求颜色。